Na temelju članka 90.a Zakona o lokalnoj i područnoj (regionalnoj) samoupravi ("Narodne novine", broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20), članka 3. Zakona o plaćama u lokalnoj i područnoj (regionalnoj) samoupravi (NN 28/10 i 10/23) i čl. 27. Statuta Grada Zlatara (Službeni glasnik Krapinsko – zagorske županije 36A/13, 9/18, 9/20, 17A/21), na prijedlog gradonačelnice Grada Zlatara, Gradsko vijeće Grada Zlatara na \_\_\_. sjednici održanoj \_\_\_\_\_.2024., donosi

**ODLUKU O IZMJENAMA**

**ODLUKE** **O UTVRĐIVANJU OSNOVICE I KOEFICIJENTA ZA OBRAČUN PLAĆE GRADONAČELNIKA I VISINI NAKNADE ZA RAD AKO DUŽNOST OBAVLJA BEZ ZASNIVANJA RADNOG ODNOSA**

Članak 1.

U Odluci o utvrđivanju osnovice i koeficijenta za obračun plaće gradonačelnika i visini naknade rad ako dužnost obavlja bez zasnivanja radnog odnosa („Službeni glasnik Krapinsko-zagorske županije“ 16/10, 30A/15, 22/17, 2/21, 54A/21 – dalje Odluka), naziv Odluke mijenja se i glasi: „Odluka o utvrđivanju osnovice i koeficijenta za obračun plaće gradonačelnika, drugim pravima gradonačelnika iz radnog odnosa i visini naknade za rad ako dužnost obavlja bez zasnivanja radnog odnosa“.

Članak 2.

U članku 2. stavak 2. mijenja se i glasi:

„Gradonačelnik Grada Zlatara koji dužnost obavlja profesionalno ima pravo na naknadu stvarnih materijalnih troškova nastalih u svezi s obnašanjem dužnosti kao što su: dnevnice za službeno putovanje u tuzemstvu i inozemstvu, naknade troškova prijevoza na posao i s posla mjesnim i/ili međumjesnim prijevozom, naknade prijevoznih troškova na službenom putovanju i troškova noćenja, naknade za korištenje privatnog automobila u službene svrhe, novčane paušalne naknade za podmirivanje troškova prehrane, u maksimalnom neoporezivom iznosu sukladno odredbama Pravilnika o porezu na dohodak. Za vrijeme obnašanja dužnosti gradonačelnik ima pravo na korištenje službenog automobila 24 sata na dan, korištenje službenog mobitela (neograničena tarifa), prijenosnog računala i/ili tableta.“

Članak 3.

Ova Odluka stupa na snagu osmog dana od dana objave u “Službenom glasniku Krapinsko-zagorske županije”.

KLASA: 120-01/24-01/01

URBROJ: 2140-07-01-24-2

U Zlataru, \_\_\_\_.2024.

PREDSJEDNICA

Danijela Findak